ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลพรหมณีตำบลบ้านใหญ่ตำบลท่าช้าง ตำบลนครนายก และตำบลวังกระโจมอำเภอเมืองนครนายกจังหวัดนครนายก อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือจดเขตหวงห้ามเพื่อให้ใช้ประโยชน์ในราชการทหารตำบลเขาพระและแนวเส้นแบ่งเขตตำบลพรหมณีและตำบลเขาพระทิศตะวันออก จดแนวเส้นแบ่งเขตตำบลบ้านใหญ่กับตำบลสาริกาและตำบลศรีนาวาทิศใต้ จดแนวเส้นแบ่งเขตอำเภอเมืองกับอำเภอปากพลีคลองส่งน้ำชลประทานฝั่งซ้าย สาย ๑ ฝั่งใต้ แม่น้ำนครนายกฝั่งใต้และเป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๐๕ทิศตะวันตกจดแนวเส้นแบ่งเขตอำเภอเมืองกับอำเภอบ้านนา และเส้นขนานระยะ ๑,๘๐๐ เมตรกับศูนย์กลางทางหลวงแผ่นดินหมายเลข ๓๔๒๘ และศูนย์กลางทางหลวงแผ่นดินหมายเลข ๓๐๕๒เว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดแนวเส้นขนานระยะ ๓๕๐ เมตรกับศูนย์กลางถนนเลี่ยงเมือง ตรงจุดที่ห่างตามแนวเส้นขนานระยะ ๒๕๐ เมตรกับถนนสุขาภิบาลฟากตะวันออก เป็นเส้นขนานระยะ ๓๕๐ เมตร กับศูนย์กลางถนนเลี่ยงเมืองไปทางทิศตะวันออก จดเส้นแบ่งเขตตำบลพรหมณีกับตำบลเขาพระเป็นเส้นเลียบแนวเส้นแบ่งเขตตำบลดังกล่าว ไปทางทิศตะวันออกเฉียงเหนือบรรจบหลักเขตเทศบาลเมืองนครนายกหลักเขตที่ ๒ เป็นเส้นขนานระยะ ๑๕ เมตรกับคลองไผ่ฝั่งเหนือและฝั่งตะวันออก ไปทางทิศตะวันออกจนถึงจุดซึ่งอยู่ห่างตามแนวเส้นขนานระยะ ๓๕๐ เมตร กับศูนย์กลางถนนเลี่ยงเมืองเป็นเส้นขนานระยะ ๓๕๐ เมตร กับศูนย์กลางถนนเลี่ยงเมืองไปทางทิศตะวันออกทิศตะวันออก จดเส้นขนานระยะ ๓๕๐ เมตรกับศูนย์กลางถนนเลี่ยงเมืองทิศใต้ จดทางหลวงแผ่นดินหมายเลข ๓๐๔๙ ฟากเหนือและถนนสุวรรณศรฟากเหนือ จดเส้นตั้งฉากกับศูนย์กลางถนนสุวรรณศรตรงจุดที่อยู่ห่างจากถนนสุวรรณศรบรรจบกับทางหลวงแผ่นดินหมายเลข ๓๓ไปทางทิศตะวันออกเฉียงเหนือตามแนวถนนสุวรรณศรเป็นระยะทาง ๑๐๐ เมตร ไปทางทิศเหนือบรรจบกับแนวเส้นขนานระยะ ๓๐๐ เมตร กับศูนย์กลางถนนเลี่ยงเมือง เป็นเส้นขนานระยะ๓๐๐ เมตรกับศูนย์กลางถนนเลี่ยงเมืองไปทางทิศตะวันตกบรรจบกับเส้นตั้งฉากกับศูนย์กลางทางหลวงแผ่นดินหมายเลข๓๓ ตรงจุดที่อยู่ห่างจากคลองพรหมณีตัดกับทางหลวงแผ่นดินหมายเลข ๓๓ไปทางทิศตะวันออกตามแนวทางหลวงแผ่นดินหมายเลข ๓๓ เป็นระยะทาง ๒๓๘ เมตรและจดทางหลวงแผ่นดินหมายเลข ๓๓ ฟากเหนือทิศตะวันตก จดเส้นขนานระยะ ๒๕๐ เมตรกับถนนสุขาภิบาลฟากตะวันออก๒.๒ ทิศเหนือ จดถนนสุวรรณศรฟากใต้ทางหลวงแผ่นดินหมายเลข ๓๐๔๙ ฟากใต้ทิศตะวันออก จดเส้นขนานระยะ ๓๕๐ เมตรกับศูนย์กลางถนนเลี่ยงเมืองทิศใต้ จดทางหลวงแผ่นดินหมายเลข ๓๒๓๙ ฟากเหนือถนนชลประสิทธิ์ ฟากเหนือทิศตะวันตก จดทางหลวงแผ่นดินหมายเลข ๓๓ไปอำเภอประจันตคาม ฟากตะวันออก๒.๓ ทิศเหนือ จดทางหลวงแผ่นดินหมายเลข ๓๐๕ ฟากใต้ตรงจุดที่อยู่ห่างตามแนวเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข๓๓ เป็นเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๓ไปทางทิศตะวันออกเฉียงใต้ ผ่านแม่น้ำนครนายกจดถนนเมืองทองหลางเป็นเส้นเลียบถนนเมืองทองหลางฟากตะวันออก จดถนนชลประสิทธิ์ฟากใต้ทิศตะวันออกจดเส้นตั้งฉากกับศูนย์กลางทางหลวงแผ่นดินหมายเลข ๓๒๓๙ตรงจุดที่ทางหลวงแผ่นดินหมายเลข ๓๒๓๙ บรรจบกับถนนเลี่ยงเมืองไปทางทิศใต้ เป็นระยะ๓๒๖ เมตร เป็นเส้นตรงไปทางทิศตะวันตกเฉียงใต้ถึงจุดซึ่งตั้งอยู่ริมทางหลวงแผ่นดินหมายเลข ๓๓ ไปอำเภอประจันตคาม ฟากตะวันออกตรงจุดที่อยู่ห่างจากทางหลวงแผ่นดินหมายเลข ๓๓บรรจบกับถนนชลประสิทธิ์ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๓๓เป็นระยะ ๑,๒๙๐ เมตร จดทางหลวงแผ่นดินหมายเลข ๓๓ ฟากตะวันตกจดแนวเส้นแบ่งเขตอำเภอเมืองนครนายกกับอำเภอปากพลีทิศใต้ จดเส้นขนานระยะ ๕๐ เมตรกับคลองส่งน้ำชลประทานฝั่งซ้ายสาย ๑ ฝั่งเหนือ และแม่น้ำนครนายกฝั่งเหนือทิศตะวันตก จดเส้นขนานระยะ ๕๐ เมตรกับคลองส่งน้ำชลประทานฝั่งขวา ฝั่งเหนือ จดทางหลวงแผ่นดินหมายเลข ๓๐๕ ฟากใต้๒.๔ ทิศเหนือ จดทางหลวงแผ่นดินหมายเลข ๓๓ ฟากใต้เริ่มต้นจากจุดซึ่งอยู่ห่างจากทางหลวงแผ่นดินหมายเลข ๓๓บรรจบกับถนนสุขาภิบาลไปทางทิศตะวันตกเฉียงเหนือตามแนวทางหลวงแผ่นดินหมายเลข ๓๓เป็นระยะ ๒๕๐ เมตร เป็นเส้นเลียบทางหลวงแผ่นดินหมายเลข ๓๓ ฟากใต้ไปทางทิศตะวันออกเฉียงใต้บรรจบคลองพรหมณี ฝั่งตะวันออกทิศตะวันออก จดเส้นตั้งฉากกับทางหลวงแผ่นดินหมายเลข๓๓ ฟากใต้ตรงจุดที่คลองพรหมณีตัดกับทางหลวงแผ่นดินหมายเลข ๓๓ ไปทางทิศใต้ เป็นระยะ๘๐๐ เมตร จดเส้นขนานระยะ ๘๐๐ เมตร กับศูนย์กลางทางหลวงแผ่นดินหมายเลข ๓๓จดทางหลวงแผ่นดินหมายเลข ๓๐๕ ฟากตะวันตกทิศใต้ จดเส้นขนานระยะ ๕๐ เมตร กับคลองส่งน้ำชลประทาน ฝั่งขวาฝั่งเหนือทิศตะวันตก จดเส้นขนานระยะ ๑๕ เมตรกับคลองแสงฝั่งตะวันออกจดเส้นขนานระยะ ๒๕๐ เมตร กับถนนสุขาภิบาล ฟากตะวันตกทั้งนี้ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ ให้กำหนดพื้นที่บางส่วนในท้องที่ตำบลพรหมณีตำบลบ้านใหญ่ ตำบลท่าช้าง ตำบลนครนายก และตำบลวังกระโจม อำเภอเมืองนครนายกจังหวัดนครนายกภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๒,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยฐิติพงษ์/พิมพ์๑๗พฤษภาคม ๒๕๕๐สุกัญญา/ตรวจ๒๒พฤษภาคม ๒๕๕๐[๑]ราชกิจจานุเบกษา เล่ม ๑๒๐ (เล่มที่ ๔)/ตอนพิเศษ ๑๐๑ ง/หน้า ๑๒/๔กันยายน ๒๕๔๖